ตามหัวข้อเลยค่ะ ปกติประจำเดือนมาไม่ปกติอยู่แล้ว บางครั้งก็สองเดือนครั้ง บางครั้งก็นานกว่านั้น ตอนนี้ไม่มา 3-4 เดือนแล้วค่ะ ควรทำยังไงดีคะ
สวัสดีค่ะ การที่นานๆ ประจำเดือนจะมาสักครั้ง คือมีระยะห่างแต่ละครั้งมากกว่า 45 วัน อาจเกิดจากสาเหตุ เช่น1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นผิดปกติ4. มีพังผืดในโพรงมดลูก จากการเคยมีมดลูกอักเสบหรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้หากยังคงไม่ค่อยมีประจำเดือนมา แนะนำควรไปพบแพทย์เพื่อตรวจหาสาเหตุค่ะ ทั้งนี้ หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูก่อนในเบื้องต้นด้วยค่ะ